APROBACIÓN DEFINITIVA DE MODIFICACIÓN DA ORDENANZA ICIO
ADMINISTRACIÓN LOCAL — Municipal — Lama, A (Ordenanzas e Regulamentos, 20/12/2018)

Ao non terse presentado reclamacións durante o prazo de exposición ao público queda automaticamente elevado a definitivo o acordo plenario de data 23 de outubro de 2018 polo que se aprobou inicialmente a MODIFICACIÓN DA ORDENANZA FISCAL REGULADORA DO IMPOSTO SOBRE CONSTRUCIÓNS, INSTALACIÓNS E OBRAS, cuxo texto íntegro se fai público en cumprimento do artigo 17.4 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. De conformidade co disposto no artigo 102 do Real Decreto Lexislativo 2/2004, do 5 de marzo, o tipo de gravame do imposto sobre Construcións, Instalacións e Obras, aplicable neste termo municipal, queda fixado nos termos que se establecen no artigo catro.1.—Constitúe o feito impoñible do imposto, a realización, dentro do termo municipal, de calquera construción, instalación ou obra para a que se exixa a obtención da correspondente licenza de obra ou comunicación previa, se obtivese ou non, sempre que a súa expedición corresponda a este concello.2.—As construcións, instalacións e obras a que se refire o apartado anterior, poderán consistir en: a) Obras de construción de edificacións e instalacións de toda clase de nova planta. b) Obras de demolición. c) Obras en edificios, tanto aquelas que modifiquen a súa disposición interior como o seu aspecto exterior. d) Alienacións e rasantes. e) Obras de fontanería e rede de sumidoiros. f) Obras en cemiterios. g) Calquera outras construcións, instalacións ou obras que requiran licencia de obra ou comunicación previa, sempre que a súa expedición corresponda ao concello.1.—Son suxeitos pasivos deste imposto a título do contribúente: a) As persoas físicas ou xurídicas e as Entidades a que se refire o art.35.4 da Lei Xeneral Tributaria, propietarios dos inmobles sobre os que se realicen as construcións, instalacións ou obras, sempre que sexan donos das obras. b) Quen ostente a condición de dono da obra nos demais casos.2.—Teñen a condición de suxeitos pasivos substitutivos do contribúente, aqueles que soliciten as correspondentes licenzas, comunicacións previas ou realicen as construcións, instalacións ou obras, se non fosen propietarios os contribuíntes.1.—A base impoñible do imposto está constituída polo coste real e efectivo da construción, instalación ou obra e entendese por tal, a estes efectos, o coste de execución material daquelas.2.—A cota deste imposto será o resultado de aplicar á base impoñible o tipo de gravame.3.—O tipo de gravame será do 2,40 por 100.4.—O imposto devéngase no momento de iniciarse a construción, instalación ou obra, aínda cando non se obtivese a correspondente licenza. Establécense as seguintes bonificacións: a) Terán dereito a unha bonificación de ata o 95% as construcións, instalacións ou obras que sexan declaradas de especial interese ou utilidade municipal por concorrer circunstancias de fomento do emprego, regulada no artigo 103.2 a) do Real Decreto Lexislativo 2/2004, de 5 de marzo, establecéndose os seguintes tramos: Esta medida será de aplicación unicamente a aqueles supostos de implantación dunha nova actividade económica ou empresarial, así como aqueles outros que consistan nunha ampliación das instalacións sempre e cando impliquen creación de emprego. Corresponderá dita declaración ao Pleno da Corporación e acordarase, previa solicitude do suxeito pasivo, por voto favorable da maioría simple dos seus membros. b) Terán dereito a unha bonificación do 95% as construcións, instalacións e obras nos bens dos que sexan titulares os centros sanitarios de titularidade pública, sempre que os mesmos estean directamente afectados ao cumprimento dos fins específicos dos devanditos centros e que sexan declaradas de especial interese ou utilidade municipal por concorrer circunstancias sociais, de conformidade co disposto no artigo 103 apartado 2. a) do RDL 2/2004, reguladora das facendas locais. Corresponderá dita declaración ao Pleno da Corporación e acordarase, previa solicitude do suxeito pasivo, por voto favorable da maioría simple dos seus membros.1.—Cando se solicite a preceptiva licenza ou se realice a comunicación previa practicarase unha liquidación provisional, determinándose a base impoñible en función do presuposto presentado polos interesados, sempre que o mesmo fose visado polo Colexio Oficial correspondente cando elo constituía un requisito preceptivo. Noutro caso, a base impoñible será determinada polos técnicos municipais de acordo co coste estimado do proxecto.2.—Á vista das construcións, instalacións ou obras efectivamente realizadas e do coste real efectivo das mesmas, o concello, mediante a oportuna comprobación administrativa, modificará no seu caso, a base impoñible a que ser refire o apartado anterior practicando a correspondente liquidación definitiva, e esixindo do suxeito pasivo ou reintegrándolle, no seu caso, a cantidade que corresponda.3.—O concello poderá esixir este imposto en réxime de autoliquidación.1.—As cotas liquidadas e non satisfeitas dentro do período voluntario faranse efectivas pola vía de apremio con arranxo ás normas do Regulamento Xeneral de Recadación.2.—As liquidacións notificaranse aos suxeitos pasivos con expresión dos requisitos previstos no art.109 e seguintes da Lei Xeneral Tributaria. Se considerarán partidas fallidas ou créditos incobrables aquelas cotas que non se puidesen facer efectivas polo procedemento de apremio, para cuxa declaración se formalizará o oportuno expediente, de acordo co previsto no vixente Regulamento Xeneral de Recadación. A inspección e recadación do imposto realizarse de acordo co previsto na Lei Xeral Tributaria e demais normas reguladoras da materia, así como nas disposicións ditadas para o seu desenvolvemento. En todo o relativo á cualificación de infraccións tributarias, así como á determinación das sancións que polas mesmas correspondan a cada caso, aplicarase o réxime regulado na Lei Xeral Tributaria e nas disposicións que a complementan e desenvolven. A referida Ordenanza Fiscal modificada, entrará en vigor o mesmo día da súa publicación no Boletín Oficial da Provincia e será de aplicación a partir do día un de xaneiro de 2019, permanecendo en vigor hasta súa modificación ou derrogación expresa.” Contra o presente Acordo, conforme ao artigo 19 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, poderase interpor polo interesados recurso contencioso-administrativo, no prazo de dous meses contados a partir do día seguinte ao da publicación deste anuncio no Boletín Oficial da Provincia, ante o Tribunal Superior de Xustiza de Galiza. DOCUMENTO ASINADO ELECTRONICAMENTE